הילדים מגבעת נפוליאון

"הילדים מגבעת נפוליאון" היא סדרת דרמה ישראלית לנוער אשר שודרה במהלך שלוש עונות בין השנים 2001–2004 בערוץ הילדים.

עלילה 

הסדרה עוקבת אחר קבוצת בני-נוער הרפתקנית אשר פותרת תעלומות ופשעים, ומתאספת בגבעת נפוליאון שברמת גן. לסדרה היו שלוש עונות שכל אחת מהן כללה 11 פרקים. הסיפור מסופר דרך נקודת מבטו של עידו (יון תומרקין), בנם של אבי, צייר מתוסכל (הרן שגיא), ודפנה, משווקת סדנאות רוחניות (גיליה שטרן), ולרוב הוא גם זה שמפצח את התעלומות.

עונה ראשונה 
בדרכו משדה התעופה נשדד "פסל כף-היד", חלק מפסל זהב עתיק, שהושאל מבריטניה לצורך תערוכה במוזיאון ישראל. את הפסל אבטחו מיכאל, אבא של יובל, ועופר, מאבטח חדש אשר נהג ברכב בודד יחד איתו. במהלך הנסיעה עצרו השניים לדרישתו של מיכאל ולמורת רוחו של עופר מכיוון שמולם עמד רכב, ומאחוריו אדם פצוע. לאחר הירידה מן הרכב נקלעו השניים למארב, במהלכו נורה עופר, ומתעלף מיכאל.

עופר הועבר לאשפוז בבית החולים ללא הכרה ומיכאל  נעצר בחשד להיותו שותף לשוד. את חשדם של החוקרים מחזקת העובדה שמיכאל ערך זה עתה חגיגת בר מצווה יוקרתית לבנו, כפי המתגלה בקלטת שנמצאה בביתו במהלך חיפוש, וזאת אף על פי שמצבו הכלכלי אינו מאפשר זאת. בניסיון לעזור ליובל, מגיעים תומר ועידו, חבריו לכיתה, לזירת הפשע.

בסוף העונה, עופר שב להכרתו, אך נפטר לאחר כמה שעות, ותעלומת פסל כף היד לא נפתרה מעולם. מיכאל משוחרר ממעצר לאחר שצחייק, אשר איתו הימר מיכאל, אישר את גרסתו של מיכאל לפיה זכה בכסף במהלך משחק הימורים.

עונה שנייה 
בעונה השנייה ניסו חברי הקבוצה לפצח היכן נמצא דוקטור אלישע בלוך (גל זייד), מדען שיצר גלולה נגד עישון בעבודתו, אך כאשר גילו זאת, הוא פוטר מעבודתו.
אך בלוך המשיך לייצר גלולה זו בביתו בסודיות ובפרנואידיות עד שנחטף על ידי אדם אשר רצה את הדיסק עם הנוסחאות אשר קשורות לגלולה.
בעונה זו הצטרפו דמויות חדשות, ונוצרו קשרים שונים בין הדמויות.

עונה שלישית 
בעונה השלישית החבורה עברה לגור במהלך החופש ב"זולה" החדשה באולפן של בוננזה, אחיו של תומר. בו זמנית בורח הפסנתרן, סרגיי הורוביץ (פיני טבגר), הומלס רוסי שאינו דובר עברית, המתגלה כנכדו של סרגיי רחמנינוב, מפושעים שרוצים להקליט אותו מנגן.

עונה זו מבוססת בחלקה על פרק בשם "הפסנתר" בתכנית שערורייה, גם היא מאת היוצר שלמה משיח.

פרסים 
הסדרה זכתה בשני פרסי האקדמיה לטלוויזיה בקטגוריית סדרות ילדים ונוער. לסדרה יצאו ספר המגולל את עלילת הסדרה של שתי העונות הראשונות.

דמויות ראשיות 
עידו קליין (יון תומרקין) (עונה ראשונה עד שלישית) : בעונה הראשונה תלמיד בית ספר בן 12, חברו לכיתה של יובל ומתגייס לעזרתו בהשפעת תומר. ילד שקט וביישן, אך פועל בנחישות ואומץ בשעת הצורך. עידו הוא בנם של אבי, צייר מתוסכל (הרן שגיא), ודפנה, משווקת סדנאות רוחניות (גיליה שטרן), ואח קטן לנועם. הוא מאוהב באלה, חברתו לכיתה.
תומר (דרור זיו): חברו לכיתה של יובל. גונב יחד עם גיל את "הגוי", שלד שנתרם לבית הספר על ידי מכון ויצמן למדע. תומר נוהג להקניט את בנות בית הספר ולהעיר הערות מיניות. מגונן על יובל כשילדי הכיתה מתנכלים לו. מגייס את עידו על מנת לתמוך ביובל ולעזור לו לזכות את אביו. אחיו הקטן של בוננזה ואחיין של ירושלים.
יובל לוין (רז פלטו): הבן של יעל ומיכאל, אחיה הגדול של מאיה ובן הדוד של שלי.
גיל (אלכס לין) (עונה ראשונה): החבר הכי טוב של תומר.
אלה (אנה סגן כהן) (עונה ראשונה): ילדה שעידו מאוהב בה מצטרפת להיות חלק מהחבורה היא ועידו הופכים לזוג אך מסופר בסוף העונה שנפרדו ויש לה חבר חדש
דנה (דנה בובליל) (עונה ראשונה [אורחת],עונה שנייה): הבת של אלכס. הייתה מאוהבת בעידו והיא שכנעה אותו לבוא למבחן בד לאיזו סדרה, שלבסוף לא התקבל אליה ולא גלתה לו את זה עד שהיא גלתה שהוא מאוהב בשלי. 
אוס (רוני נדלר) (עונה שלישית): הבת של חגית. זמרת בתחילת דרכה, השיר שמספר עליה, היה השיר היחיד שהיא הוציאה בסדרה. הצטרפה לחבורה לאחר שיצרה אי הבנה בין הבנים לבין שלי. 
שלי (נטע אטיאס) (עונה שנייה ושלישית): בת דודה של יובל. שבה מתהאבים גם עידו וגם תומר בעונה השנייה, ומסוף העונה השנייה נהייתה בת זוגו של תומר. בעונה השלישית היא נחטפת בתחילת העונה השלישית על ידי חבורת הפושעים שרודפים אחרי הורוביץ לצורך חקירה ומשתחררת.

דמויות משניות

משפחת קליין
אבי קליין (הרן שגיא): אבא של עידו ונועם ובעלה של דפנה. אומן במקצועו שבעונה הראשונה עבד כצייר, בעונה השנייה כעוזר תפאורה ובעונה השלישית הקים הרכב בשם "אבי והקמטים", שהוציאו רק שיר אחד. לאחר שנחטף אף הוא ע"י הפושעים בעונה השלישית, הם מרוב חופזה לאחר שהמנהיג נתפס, השאירו אצלם את הדיסק ושיחררו אותו. לדברי עידו, אבי בטוח שהשיר שהוציא, הוא להיט ברוסיה. 
דפנה קליין (גיליה שטרן): אמא של עידו ונועם ואשתו של אבי.
נועם קליין (אלעד אורן) (עונה ראשונה): הבן של אבי ודפנה ואחיו הגדול של עידו.

משפחת לוין
מיכאל לוין (מתי סרי): אבא של יובל ומאיה ובעלה של יעל.
יעל לוין (גילי בן אוזיליו) (עונה ראשונה ושנייה): אמא של יובל ומאיה ואשתו של מיכאל.
מאיה לוין (אביה עדני) (עונה ראשונה ושנייה): הבת של מיכאל ויעל ואחותו הקטנה של יובל.

בית הספר
מנהלת בית הספר (חנה דרורי) (עונה ראשונה)
צביה (לירז ברגמן) (עונה ראשונה): מורה בבית הספר.

כתבים
עומר (איתן לונדנר) (עונה שנייה): הבוס של צמרת.
צמרת קרני (לימור פראג) (עונה ראשונה ושנייה): כתבת פלילים.
בן רוזן (עמנואל רוזן) (עונה שנייה): מגיש חדשות.

עסק ההימורים
שלמה צחייק (אברהם סלקטר) (עונה ראשונה): בעל הימורים.
שבתאי (שבתאי קונורטי) (עונה ראשונה): העוזר של צחייק.

משפחת בוננזה
ירושלים (צביקה בונר) (עונה שנייה): דוד של תומר ובוננזה.
בוננזה (כפיר לוי) (עונה שלישית): אחיו הגדול של תומר. בעל אולפן הקלטות.

עורכי דין
אורן סלע (בועז הלפמן) (עונה שנייה): עורך דין לגירושים של מיכאל ויעל.
עו"ד זיו (ירון לוי סבג) (עונה ראשונה): עורך דין של מיכאל.

משטרה
יבגני רספוטין (ולדימיר פרידמן) (עונה שלישית): רב-סמל במשטרה.
זוסמן (צחי גראד): רב פקד במשטרה.

פסנתרנים
סרגיי הורוביץ (פיני טבגר) (עונה שלישית): פסנתרן.
שיר (טינקרבל) (עונה שלישית): המורה לפסנתר של עידו.

פושעים
כנר (איגור מירקורבנוב) (עונה שלישית): פושע.
ז'לוב (טוני וילקין) (עונה שלישית): פושע.

הלהקה
יקי (יוסי שמש) (עונה שלישית): מתופף בלהקה של אבי.
כריסטינה (פאולינה בורשטיין) (עונה שלישית): צ'לנית בלהקה של אבי.

דמויות נוספות
עופר כץ (ליאור קופרלי) (עונה ראשונה): מאבטח. מת לאחר כמה ימים בבית החולים
אלישע בלוך (גל זייד) (עונה שנייה): מדען.
מיקי מאוס (אמיר בט) (עונה שנייה): החוטף של אלישע בלוך.
אלכס (שמעון כהן) (עונה שנייה): אבא של דנה.
בוריס (גרגורי בקרמן) (עונה שנייה): פועל שיפוצים אצל אבי ודפנה.
דוד ברונו (ניקו ניתאי) (עונה שלישית): פרופסור.
חגית (אורית שר) (עונה שלישית): אמא של אוס.
יוליה (לודמילה חן) (עונה שלישית): אמא של סרגיי.

קישורים חיצוניים 

  - ביקורת

הערות שוליים

ערוץ הילדים: תוכניות וסדרות
סדרות נעורים ישראליות
זוכי פרס האקדמיה לטלוויזיה: תוכניות וסדרות
רמת גן בטלוויזיה
סדרות טלוויזיה ישראליות שעלו לשידור בשנות ה-2000